Юли 2021 - Snejana.Atanasov\nНямате представа колко се зарадвах, когато Apivita пуснаха новата си слънцезащитна линия. Предполагам знаете, че много харесвам гръцкия бранд. Не само заради политиката за опазване на пчелите, но и за това, че съставите им са хубави, а опаковките се рециклират. И най-важното според мен предлагат чудесно съотнощение цена-качество.\nИ трите продукта са част от комплекти, които освен, че получавате подаръци към тях и бяха намалени. Дори в момента на много места могат да се намерят с 20% намаление. Освен тях от серията имам и олиото за шоколадов тен с SPF 30, но все още не съм го пробвала и за сега няма да го включвам в поста. Надявам се да отида на море и да го тествам там, като след това ще направя update на публикацията.\nПрез годините съм писала сигурно за над 20 различни марки продукти за слънцезащита, оставям линк към категорията --> вижте ги тук.\nApivita Bee Sun Safe хидратиращ освежаващ гел-крем SPF50- 50мл цена: 22 лв. ( в комплект)\nЗапочвам ревюто с хидратиращия освежаващ гел крем за лице, без цвят. Предлага се и в тониран вариант. По-надолу ще разкрия дали си прилича с този за лице и тяло и дали имате нужда и от двата.\nКонсистенцията е гъста и кремообразна, не е точно като гел. Необходимо е време да попие, но не оставя лицето бяло. Не матира и не е подходящ ако сте с много мазна кожа, мазна кожа или не искате кожата ви да има сочен финиш. Това е основната причина, поради която не залагам на него в ежедневието си.\nИзползвам количество около 1/2 чаена лъжичка за лицето и врата, като задължително подновявам ако съм навън. Обикновено като съм цял ден в офиса и дори не излзиам за обяд не слагам пак SPF през деня.\n"Ултра лек слънцезащитен гел-крем осигурява висока защита от слънцето, попива мигновено и прави кожата свежа и хидратирана. Осигурява широкоспектърна UVA, UVB, IR, BLUE LIGHT защита, благодарение на комбинация от фотостабилни филтри. Включените във формулата чист екстракт от laminaria digitata, алое и хиалуронова киселина, осигуряват мигновена и дълготрайна хидратация и свежест. Предотвратява преждевременното стареене, благодарение на патентован екстракт от прополис. Изключително водоустойчив. Подходящ за чувствителна кожа."\nApivita Bee Sun Safe хидратиращ и освежаващ гел-крем за лице и тяло SPF50 - 100 ml. цена: под 30 лв. за комплекта\nГел-кремът осигурява широкоспектърна UVA и UVB защита, с помощта на комбинация от фотостабилни филтри. Включените във формулата чист екстракт от laminaria digitata, алое и хиалуронова киселина, хидратират и омекотяват кожата. Патентованият екстракт от прополис осигурява антиоксидантна защита и предотвратява преждевременното стареене. Придава наситен дълготраен естествен тен, благодарение на екстракт от рожков.\nПопива сравнително бързо, има приятен аромат. В планината не успях да изгоря с него, а това е голямо браво. Доволна съм.\nAqua/Water/Eau, Propanediol, Diethylamino Hydroxybenzoyl Hexyl Benzoate, Bis-Ethylhexyloxyphenol Methoxyphenyl Triazine, Ethylhexyl Salicylate, Ethylhexyl Triazone, Triheptanoin, Isoamyl Laurate, Glycerin, C9-12 Alkane, Parfum/Fragrance, C13-15 Alkane, Silica, Aqua/Water/Eau, Maris Aqua/Sea water/Eau de mer, Hydrolyzed Algin, Chlorella Vulgaris Extract, Propolis Extract, Rosa Canina Fruit* Extract, Panthenol, Aloe Barbadensis Leaf Juice Powder, Helianthus Annuus (Sunflower) Seed Oil, Sodium Hyaluronate, Inositol, Tocopherol, Allantoin, Tocopheryl Acetate, Hydroxypropyl Cyclodextrin, Acrylates/C10-30 Alkyl Acrylate Crosspolymer, Coco-Caprylate/Caprate, Glyceryl Stearate, PEG-100 Stearate, Sorbitan Oleate, Disodium EDTA, Xanthan Gum, Carbomer, Triacontanyl PVP, Citronellyl Methylcrotonate, Hydroxyacetophenone, Ethylhexylglycerin, Sodium Hydroxide.\n* Organic cultivation.\n** Rosa Canina Fruit* Aqueous Infusion=Wild Rose Infusion.\nАктивни съставки: екстракт от Laminaria digitata, иновативен патентован екстракт от прополис, комбинация от фотостабилни филтри, алое, хиалуронова киселина, екстракт от рожков.\nЕкстракт от Laminaria digitata, алое и хиалуронова киселина - осигуряват мигновена и дълготрайна хидратация.\nИновативен патентован екстракт от прополис - мощна натурална защитна съставка, дарена ни от пчелите, богата на полифеноли и флавоноиди с антиоксидантен ефект. Защитава от фотостареене.\nЕкстракт от рожков - придава наситен дълготраен естествен тен.\nПродуктът не съдържа: парабени, силикони, пропиленгликол, бутиленгликол, минерални масла, етаноламин, феноксиетанол, фталати, PCM, NM.\nАко се чудите имате ли нужда от този крем и от този за лице - отговорът е НЕ.\nЕдна седмица използвах този, които се води за тяло върху лицето и усещането е идентично с този за лице. Еднаква консистенция, почти идентичен състав. Според мен нямате нужда от двата, освен ако не ви трябва в по-малка опаковка.\nApivita Bee Sun Safe After Sun успокояващ и охлаждащ крем за след слънце 100 мл.\nИнтересен факт е, че обожавам after sun кремове, някак се чувствам все едно правя нещо за кожата си след показване на слънце в повече от обикновен лосион за тяло. Този на Apivita има лека текстура, която попива бързо, свеж е и в състава му има пантенол, както и алое вера. Пантенолът е чудесна съставка не само при слънчево изгаряне, но и ако се изгорите у дома.\nAqua/Water/Eau, Dodecane, Tricaprylin, Glycerin, Panthenol, Aqua/Water/Eau, Aloe Barbadensis Leaf Juice Powder*, Ficus Carica (Fig) Fruit/Leaf Extract, Propolis Extract, Cucumis Sativus (Cucumber) Fruit Extract, Limonium Gerberi Extract, Camellia Sinensis Leaf* Extract, Allantoin, Tocopherol, Prunus Amygdalus Dulcis (Sweet Almond) Oil, PEG-40 Hydrogenated Castor Oil, Helianthus Annuus (Sunflower) Seed Oil*, Hydroxypropyl Cyclodextrin, Caprylic/Capric Triglyceride, Caprylyl Glycol, Glyceryl Stearate, Sodium Gluconate, Acrylates/C10-30 Alkyl Acrylate Crosspolymer, Ethylhexylglycerin, Menthyl Lactate, Sorbitan Oleate, Xanthan Gum, Carbomer, PEG-100 Stearate, PPG-26-Buteth-26, Phenoxyethanol, Sodium Hydroxide, Parfum/Fragrance.\nАктивни съставки: морска лавандула, алое, иновативен патентован екстракт от прополис, екстракти от смокиня и краставица\nМорска лавандула и алое - възстановяват хидратацията на кожата в дълбочина.\nЕкстракти от смокиня и краставица - охлаждат и успокояват кожата\nПродуктите на Apivita не са изпитвани върху животни.\nКато заключение ще кажа, че в момента не SPF серията на Apivita не е избора ми за всеки ден, но със сигурност ще ги взема, ако все пак отида на море тази година. Съотнощението цена качество е страхотно и се радвам, че вече имат слънцезащитна серия. Спреят и продуктите за тяло много ми допадат дори и за всеки ден, само кремът за лице ми идва твърде хидратиращ, но все пак така се води - ако сте с по-суха кожа ще е идеален.\nОпаковките на всички продукти се рециклират.\n11:27 ч. No коментара\nКой не знае балсама за устни на Nuxe, кой не е чувал за него. За него песни се пеят, а аз очевидно съчинявам стихове. И въпреки всичко съм сигурна, че няма човек, който да не е чувал за Reve de Miel най-известният балсам за устни ever. Оставете ми коментар, ако не сте и отидете да му видите ревюто - тук, след това до аптеката и после се върнете да ми благодарите.\nШегата на страна, сигурна съм, че има и хора, които не го харесват. Reve de Miel е с доста плътна формула и аромат на мед, две неща, които не са по вкуса на всеки. Но помислете само за неговата алтернатива - лека и мека формула, която омекотява устните, без да се усеща и има лек сладък аромат .... Добре звучи нали?\nСлед като случайно видях в една онлайн аптека, че Nuxe имат нов продукт, последва проверка на всички социални профили на Nuxe онлайн, за да разбера как съм пропуснала новината и защо не знам... Приемам го за личен провал, когато на пазара има нещо нова, а аз не знам. Да, имам странно хоби, знам :D\nVery Rose, освен, че е в подобна опаковка на Reve de Miel, няма друго общо с него. Всъщност като се замисля това е много естествен ход на Nuxe, реално не пускат на пазара конкурентен продукт, защото според мен двата балсама, ще имат различна аудитория.\nОпаковката е стъклена и стабилна. Капачката е на винт и се затваря плътно. 15 гр. ще ви стигнат поне за 6-7 месеца при ежедневна употреба.\nВоди се, че придава лек розов цвят, но според мен няма цвят и не променя цвета на устните Ви.\nАроматът противно на очакваното не е на роза, а на ванилия. Изобщо няма и помен от рози, за това ако не харесвате аромат на рози, не се притеснявайте - не мирише изобщо на рози. Дори малко!\nФормулата е много лека, има дори нещо гелообразно в нея. Прилича повече на формула на стик балсам. Не е тежък, леко мазен е, но попива в устните, а не седи върху тях. Пълна противоположност на Reve de Miel в това отношение. Формулата му съдържа олeо екстракт от Rose Centifolia, пчелен восък, масло от карите и масло от слънчоглед.\nДали подхранва много сухи и напукани устни?\n- това ще мога да Ви кажа на есен, защото за момента при 30-35 градуса е трудно да се прецени.\nКато заключение ще кажа, че ми харесва, но няма да замести Reve de Miel от сърцето ми. Ако не сте фенове на плътните и тежки балсами и поради тази причина не сте си взели Nuxe до сега, то пробвайте Very Rose. Може за вас да се окаже приятна изненада. За момента не мога да взема решение ще го купя ли отново, но знам едно - със сигурност ще взема пак Reve de Miel.\nNuxe Very Rose Lip Balm | NEW - 15 гр. цена: около 18-20 лв.\n23:30 ч. 1 коментара\nДнес ще Ви разкажа за един бранд, за който си мечтаех от много време. Bobbi Brown. Взех си първият продукт от нея и това е основата за лице. Много съм взискателна като става въпрос за основи за лице и много мразя лигавото усещане на силиконовите. Също така до сега не съм пробвала такива, които наистина увеличата трайността на фон дьо тена, като изключим Mac Oil Control Lotion.\nVitamin Enriched Face Base "Тази формула съчетава овлажняващата сила на маслото от ший с витамини В, С и Е. Ароматите от грейпфрут и здравец оставят лек, ободряващ аромат върху кожата. При ежедневна употреба кожата изглежда и се чувства най-добре." Едновременно хидратира и увеличава трайността на грима, без кожата да е пресушена и няма силикон.\nОпаковката дори на мини базата се усеща луксозно, от пластмаса е, но е тежка и дава усещане за премиум бранд. Идва и в картонена опаковка.\nИма много приятен свеж аромат, бих се мазала с нея всеки ден, ако не беше толкова скъпа.\nФормулата е много гъста и в началото си мислех, че няма шанс кожата ми да не стане по-зле от нея, вместо да изглежда по-добре. Харесва ми, че я хидратира (може дори да пропуснете крема) но не я омазнява и през деня фон дьо тена си седи на мясото. Няма изсушаващо усещане. Ако сте с дехидратирана кожа това е идеалната основа за вас. Според мен е подходяща и за по-зряла кожа.\nИзползвала съм я и в комбинация с крем и серум и също изглеждаше много добре гримът ми през целия ден. Обикновено имам проблем, че фон дьо тенът ми започва да се разпада няколко часа след като съм се гримирала. Базата успя да спаси положението. За справка фон дьо тенът се води дълготраен.\nКато заключение ще кажа, че много ми хареса и съм супер доволна от покупката си и нямам търпение да пробвам още неща на бранда. Както Ви споделих в началото, доста се изненадах, за това, че ми хареса, но и много се радвам, че стана така.\nBobbi Brown Vitamin Enriched Face Base- 15 ml. цена: около 35 лв.\n18:02 ч. No коментара


Добро утро! Какво се случва в политическо "тресавище" в община Ловеч или пред нас са "блеснали житата"? | Ловеч днес - новини и коментари\nВ Ловеч жена на 66 години е починала в резултат на задушаване при пожар\nНищо ново в „лепкавата мъгла” наречена ГЕРБ. Там всичко е ясно. За последните три години и половина разнопосочните гласувания в общински съвет на съветниците избрани от листата на тази партия по най-значимите за обществото проблеми показаха поведението на деца от възрастовата граница до 7 години. Децата в тази възрастова граница не си дават сметка за белите, които правят, защото не са случили на родители, които да се грижат за тяхното възпитание и израстване в обществото. Дистанционното управление на практика не работи и курса, които е поел капитана на „кораба герб” не се различава от курса на «Титаник» по време на първия му трансатлантически рейс. А резултата от местните избори в края на есента е предрешен от тежкото разочарование от работата на тази партия в Ловеч.\nРБ уж ги има в политическия ни живот, но на практика ги няма. И въпреки липсата на показни изяви РБ има опита и организационния потенциал да получи максимума от гласовете на своите привърженици по простата причина, че не са давали обещания, които не са изпълнени и не са разочаровали избирателите си.\nСоколите са в полет и летят много на високо! Преизпълнили своите ангажименти към избирателите си, сериозно се подготвят да празнуват историческа победа на есен.\nНо безспорния победител е БСП! Въпреки партийните търкания на местно ниво (колелата, когато работят се търкат) те са избрали правилната смазка водеща до ефективна работа и успех на отбора. Ето защо, три пъти шампиона на общината Казанджиев, ще вдигне купата на победител за четвърти път на есен. Честито!\nИ накрая, „дъвката”, че видите ли почти 50% не гласуват на местни избори и те чисто хипотетично могат да объркат нечии сметки е меко казано несериозна, защото тези хора нямат никакво отношение към случващото се в града и не им пука за нищо. Може и да бъркам, но след няколко месеца ще стане ясно дали съм бил прав или не\nEmilia Gerganova чрез Фейсбук on 10.03.2015 at 19:56\nСпокойно, овцете се броят наесен и то веднъж на 4години. Само тогава блеят мълчаливо пред урните


Видин Вест - Откриха новоизлюпено птиче на 99 милиона години в кехлибар\nНачало / Любопитно / Свят / Топ новини / Откриха новоизлюпено птиче на 99 милиона години в кехлибар\nОткриха новоизлюпено птиче на 99 милиона години в кехлибар\nВ кехлибар на 99 милиона години бяха намерени останките на малко птиче от времето на динозаврите.\nНовоизлюпеното е принадлежало към голяма група птици известни като enantiornithes, които изчезнали заедно с динозаврите в края на кредата, преди около 65 милиона години. Финансирано частично от National geographic Society’ s Expeditions Council, тази находка дава съществена нова информация за древните зъбати птици и за това как са се отличавали от съвременните.\nТова е и най-добре запазената вкаменелост открита досега в бирмански кехлибар. Той се добива в долината Хукавнг в северен Мианмар и залежите съдържат най-голямото разнообразие животни и растения от кредния период.\nИзследователите са успели да определят, че тялото е било едва на няколко дни, когато смолата на лепкавото дърво го е обвила и буквално е застинало във времето. В кехлибара е съхранено близо половината от тялото заедно с главата, крилете, перата и крак с нокти, които се виждат с просто око. Перата на възраст 99 милиона години са бели, кафяви и тъмносиви на цвят.\nСнимка: Off News\nТагове: изследователи кехлибар новини новоизлюпено птиче\n« Предишна статия България победи Бразилия по волейбол\nСледваща статия » Видинската полиция задържа пиян шофьор


Topia Inn (САЩ Adams) - Booking.com\n1 741 места за настаняване\nХотели в Adams →\nTopia Inn, стаи в в Adams (САЩ)\nИнформация и цена за стаята Удобства Важна информация С дребния шрифт Опитът на нашите гости (3)\n10 Pleasant Street , Adams, (MA) 01220, САЩ – Чудесно местоположение - покажи на картата\nTopia Inn посреща гости на Booking.com от 27 авг. 2013 г..\nКога бихте искали да отседнете в Topia Inn?\nУдобства в стаята: Душ, Климатик, Сешоар, DVD-плейър, CD-плейър, Тоалетна, Баня, Отопление, Вана или душ, Телевизор с плосък екран, Дървен под / паркет, Сауна, Против алергии, Хавлиени кърпи, Чаршафи и калъфки, Разположение изцяло на приземния етаж, Поставка за сушене на дрехи, Кошчета за отпадъци\nУдобства в стаята: Душ, Вана, Климатик, Сешоар, Хидромасажна вана, Хидромасажна вана, Работно бюро, DVD-плейър, Тоалетна, Баня, Отопление, Дрешник, Вана или душ, Телевизор с плосък екран, Теракотен / мраморен под, Дървен под / паркет, Против алергии, Хавлиени кърпи, Чаршафи и калъфки, Походно легло, Кошчета за отпадъци\nДелукс стая с двойно легло queen size и СПА вана\nУдобства в стаята: Душ, Вана, Климатик, Сешоар, Хидромасажна вана, DVD-плейър, Тоалетна, Баня, Отопление, Вана или душ, Телевизор с плосък екран, Хавлиени кърпи, Кошчета за отпадъци\nThe Clark Art Institute 12.2 km\nJiminy Peak Mountain Resort 15.9 km\nHaflinger Haus Ресторант 0.8 km\nBig Y Супермаркет 0.1 km\nThe Public Кафене/бар 12.9 km\nWild Oats Пазар 16.1 km\nMt Greylock Планина 1.6 km\nHoosic Река 0.1 km\nWindsor Lake Езеро 8 km\nJimmy Peak Ски лифт 16.1 km\nЛетище Albany International 57.7 km\nЛетище Bradley 84 km\n5 причини да изберете Topia Inn\n131 840 000 независими отзива\nУдобства в Topia Inn Отлични удобства! Оценка от гости: 9.2\nВажна информация Topia Inn приема специални заявки. Добавете ги в следващата стъпка!\nTopia Inn приема тези карти и си запазва правото да блокира суми от вашата карта преди пристигането ви.\nМоля, уведомете предварително Topia Inn за очаквания час на пристигането ви.\nНеобходими са ни минимум 5 отзива за да изчислим средна оценка. Ако резервирате и напишете отзив, можете да помогнете на Topia Inn да натрупа минималния брой отзиви.\nКак да стигнете до Topia Inn от Летище Albany International\nНай-доброто от Adams Кликнете тук, за да видите още места за настаняване в близост до популярните забележителности в Adams\nСпестете до 50% в Adams


Продукти от Алое Вера | 24 часа грижа за тялото\n24 часа грижа за тялото\n7:00 Събудете организма си с вода\nХубавият ден си личи от сутринта. Започнете го добре с две чаши вода. С един и половина-два литра вода дневно помагате на добрия баланс на течностите в тялото си и на отличната функция на бъбреците, които са отговорни най-вече за изхвърлянето на токсините.\n7:30 Задействайте дебелото черво с мюсли\nДайте на организма си добро гориво, за да издържите още един тежък ден. Събудете все още заспалия си метаболизъм с една богата закуска и задействайте чревната си система. Нередовните черва са една от главните причини за поява на целулита. Известно е, че мюслито е идеално решение за подобряване на чревната функция – още един начин да се избавим от токсините.\n9:00 Възползвайте се от всяка възможност да ходите пеша\nОставете колата си на няколко преки от офиса. Не ползвайте асансьор. Движете се по всякакъв начин за по-добро кръвоснабдяване на тъканите и за да изгорите повече калории.\n10:30 Кажете „стоп” на цигарите\nОрганизмът ви дава знак за цигара. Не посягайте веднага към нея! Помислете малко! Тютюнопушенето увеличава броя на свободните радикали, а те разрушават колагена – основната съставка на здравата кожа, която й придава стегнат вид.\n12:00 Намалете солта\nВ стремежа си да разрежда солта, организмът задържа вода в тъканите, което утежнява състоянието на целулита. Избягвайте солети и снаксове, които съдържат много сол и натрий. Заменете едно хранене с плодове или Форевър Лайт шейка на ФЛП.\n14:00 Ограничете стреса\nСтресът вреди на добрия метаболизъм – създават се свободни радикали, в резултат на което страда кръвната циркулация, а това благоприятства целулита. Ограничете стреса доколкото е възможно. Приятелите могат да ви помогнат – разходка сред природата ще ви разведри и отпусне.\n15:00 Хранете се здравословно\nЗадраскайте от менюто си пърженото, а включете суровия зехтин. Заредете се със калий и магнезий от кафявия ориз, зеленчуците и варивата. Динята, ягодите и целината правят най-доброто прочистване на организма.\n18:00 Правете гимнастика\nТонизирайте сърцето си, започвайки гимнастика от днес. Ходете на плуване, джогинг, танци. Играйте баскет или тенис.\n21:00 Яжте нещо леко и избягвайте захарта\nЗахарта е въглехидрат, който се намира навсякъде и има пряка връзка с целулита. Тя се съдържа във всички храни със сладък вкус – бисквити, сладоледи, пасти и др. За съжаление може да се крие и във вашата „невинна” вечеря. Избягвайте плодовите млека, алкохола и храните, които съдържат фруктоза.\n22:00 Време е за грижата на ФЛП\nТози момент сте очаквали цял ден. Антицелулитната програма на ФЛП е вашият най-добър приятел и съюзник за да постигнете силуета на мечтите си.


Порошенко: Русия е враг на обединена Европа - Свят | Факти.БГ\n26 Септември, 2016 12:37 801 4\nПорошенко: Русия е враг на обединена Европа\nТой коментира срещата си с Хилари Клинтън\nПозицията на Тръмп за признаването на Крим не би била правилна, ако той влезе в Белия дом. Това бе заявено от украинския президент Петро Порошенко в интервю пред CNN.\n“Ако ми позволите да се изразя така, вие трябва да изберете човек, който може да е световен лидер. Това е важно, не само за САЩ, а и за запазването на свободата, демокрацията и ценностите в една много предизвикателна среда в световен план. Мисля, че Крим се явява основна част в предизборната реторика“, заяви Порошенко.\nТой изрази надежда, че кандидатът за президент на Републиканката партия Доналд Тръмп ще промени позицията си относно евентуално сливане на Крим с Русия.\n„Надявам се, че ако той спечели изборите в САЩ, ще бъде отговорен лидер на американския народ. Хилар Клинтън е много добре осведомена за ситуация в Украйна. Това ме изненада приятно“, заяви украинският президент.\nНа 20-ти септември той проведе среща с кандидатът за президент на Демократическата партия. Порошенко не успя да се срещне с Тръмп, но отрече от неговия щаб да са получили отказ за разговори, като причината е липсата на време в графика на кандидатът за президент на републиканците.\n„Основният враг на Русия е обединена Европа. Много партии поемат по евроскептичен път, за да получават средства от Москва. Руските медии имат обхват в цяла Европа и прокарват идеи за дестабилизацията на Европа“, заяви Порошенко.\n1 13:13 26.09.16\nТози човек се изказва нещо много странно. Например: Според него свободата, демокрацията и ценностите се опазват благодарение на "световен лидер", който при това трябва да е от САЩ??? Опитвам се да разбера - свобода за кого? За народа на САЩ и то не за целия, а за шепа супер богаташи? Демокрация като тази в САЩ ли, които са демократични, ама без това да обхваща индианци, негри, а до скоро и жените? Ценности като тези, че трябва да се ликвидира половината човечество, за да могат шепа богаташи от САЩ да консумират все повече и все по-безразсъдно да ликвидират природата? Най-интересна ми е пък версията за дестабилизация на Европа. В някаква степен звучи логично, обаче не е за изхвърляне и версията, че едно сближаване на Европа с Русия (каквато тенденция реално имаше до скоро) ще е пагубно за щатите. А иначе с мечтаното от последните търговско споразумение, краварите не само ще дестабилизират Европа, ами и ще унищожат всички сфери, заради които самите американци и завиждат - здравеопазване, образование, социална система, ДЕМОКРАЦИЯ, грижа за качеството на живот на хората, култура и т.н. и пр. В интерес на истината и този, като Ердоган преди време, упорито се опитва да изкара Русия враг на ЕС и САЩ, за да се скрие зад тях и само да обира дивиденти.\n2 14:12 26.09.16\nПедро та нали хиларчето запали клечката на вашата революция с шорошето,как няма да е запозната?\n3 08:59 27.09.16\nСър Гейчо Сатанишев\n4 09:13 27.09.16\nКомунистът е отчаян. Комунистът е унил. Партията се разпада, лидерът им е дебил. Как допуснахме, другари, да ни лепнат този срам? Сто години комунизъм, а накрая - К-. ГОЛЯМ!\nОткраднаха бодливата тел по границата с Мексико и я продадоха\nАмериканският президент Доналд Тръмп разпореди укрепването на оградата за сигурност, която разделя Сан Диего, щата Калифорния, от мексиканския град ...\nРуски Су-27 не са гонили B-52\nПентагонът не е съгласен с твърденията, че руски изтребители са прогонили американския стратегически бомбардировач B-52. Това обяви говорителят на ...\nГермания и Франция се обърнаха против Тръмп\nГермания, Франция и арабски държави отхвърлиха днес призива на американския президент Доналд Тръмп Голанските възвишения да бъдат признати за ...\nРусия гарантира газ за Унгария и без Украйна\nУнгария е получила гаранции от руския газов гигант „Газпром“ за получаване на газ през 2020 г., дори ако Русия не договори транзит на газ ...\nТрима са кандидатите за президент на Северна Македония\nДържавната избирателна комисия (ДИК) официално съобщи, че само трима души са допуснати до участие в предстоящите на 21 април президентски избори в ...\nКмет подаде оставка заради голи снимки\nКметът на северозападния френски град Хавър подаде оставка, след като изпратил няколко свои голи снимки на жена, която твърди, че е обект на нежелано ...\nХвърлиха граната по руското консулство в Атина\nНападатели на мотоциклет са хвърлили взривно устройство, вероятно ръчна граната, по руското консулство в Атина рано днес, съобщиха гръцките медии, ...


биокалций - myspaceintiens\nСъстав: Ензимолитичен прах от костен калций - 25%, витамини (А5800 МО, С-76 мг./100г.), микроелементи (желязо - 10 мг./100г.), обезмаслено сухо мляко - 30%, какао - 3%, хидрогенезирано соево масло - 5%, малтодекстрин, дикалиев фосфат, моно и диглицериди, силициев диоскид, лецитин, натурален ароматизатор ванилия.\nНачин на употреба: Разтворете 1/3 или 1/2 от пакетчето в чаша топла вода.Може да се пие преди или след хранене.\nПротивопоказания: не се препоръчва на деца до 12 години.\nОписание: Разработен специално за деца.Позволява да се коригира дисбаланса в хранителните вещества и недостига на калций, предизвикан от неправилно хранене.Калцият подобрява мозъчната дейност, активизира мозъчните клетки, подпомага умственото развитие, подобрява паметта и растежа.\nНачин на употреба: разтворете съдържанието на пакетчето в чаша топла вода, може да се пие преди иил след хранене.\nНа деца от 1 до 3 години - 1/4 от пакетчето, от 3 до 7 - 1/2, от седем гидини нататък по 1 пакетче на ден.\nБиокалций намаляващ нивото на кръвната захар\nСъстав: Ензимологичен прах от костен калций - 23% (3700 мг. на 100 г.), тиквен прах - 17%, малцов екстракт, Натурален ароматизатор - ванилия, витамини (А-3600 Межд. ед., Bi - 1.5 мг., С - 80 мг./100 г., D - 800 Межд. ед., Е - 15 мг.), микроелементи (в това число и манган 2,8 мг./100 г.), обезмаслено сухо мляко - 30%, какао - 3%, хидрогенизирано соево масло, малтодекстрин, дикалиев фосфат, моно- и диглицериди, силициев диоксид, лецитин, протеин - 12 г., въглехидрати - 55 г., никотинова киселина - 15 мг., пантогенова киселина - 4,7 мг., фосфор - 1800 мг., цинк - 15 мг., желязо - 3,8 мг., йод - 150 мкг., селен 50 мкг., магнезий - 2,5-5 мг.\nПрепаратът е разработен специално за хора с високо съдържание на захар в кръвта.\nСъстав:Ензимолтичен прах от костен калций - 56%, лецитин с висока честота, не по-малко от 35%, таурин не по-малко от 2%, р-циклодекстрин - 2%, витамини В1, В12, С, фолиева киселина.\n1.Повишено умствено натоварване, периоди на изпити и сесии.\n2.Инсулти, нарушения в мозъчното кръвообръщение.\n3.Заболявания на централната нервна система(включително множествена склероза).\n6.Различни видове маниакално-депресивни състояния.\n10.Разстройства в сексуалната сфера(фригидност, импотентност).\n12.Заболявания на храносмилателния тракт.\n13.Климактериум, нарушения в менструалния цикъл, хормонотерапия.\nТаблетки за дъвчене с биокалций\nСъстав: Прах от калций (170 мг. в една таблетка), обезмаслено сухо мляко, фруктов прах, манитол, витамин D.\n1.Добавеният фруктов прах придава на таблетките вкус на ягода, праскова, диня и др., задоволявайки по този начин вкуса на различните хора.\n2.Удобни за употреба от деца.\n3.Съхранява дълго време приятен вкус в устата.\n*Парадонтоза, кариес, кървящи венци.\n*Заболявания на устната кухина и глътката, на горните дихателни пътища.\n*За подобряване на микрофлората в устната кухина.\n*Профилактика срещу рак на млечната жлеза и яйчниците.\n*За хора, работещи или живеещи в условия на дефицит на слънчева светлина(в това число болни на легло).\nСутрин или вечер след почистване на зъбите се дъвчат или смучат 1-2 таблетки.\nНе се препоръчва при деца до 12 години.\nРазфасовка: 60 таблетки по 1 г.\nБиокалций "Гай Бао"\nСъстав: Прах от калций (170 мг. в една таблетка), съединение на калция с киселина от дървото на Торез, лимоненокиселинен калций, казеинпептидна киселина, витамин D3, участващ в образуването на белтъка.\n*Остеопороза, счупвания на кости.\n*Бременност, предродов и следродов период.\n*Период на кърмене, недостатъчно количество кърма.\n*Заболявания на периферната нервна система, множествена склероза.\nБиокалций с изофлавон "Гу Бао"\nСъстав: калциев карбонат, изофлавон, микрокристална целулоза, карбоксиметилова натриева сол, лактоза, казеино-фосфопептид.\n1.Активизира калциевите канали.\n2.Възстановява водно-солиевия баланс.\n3.Снижава нивото на холестирола в кръвта.\n*Профилактика на рака на гърдата.\n*Профилактика на аденома на простатата.\n*Профилактика на заболяванията на урогениталната система.\n*Забавя процеса на стареене.\n*Нормализира баланса на половите хормони и задържа калция в организма.\nНачин на употреба: по 2 таблетки 2 пъти на ден


Путин: Няма нужда да пращаме войски в Украйна, но има такава вероятност -\nHomeНовиниСвятПутин: Няма нужда да пращаме войски в Украйна, но има такава вероятност\nНеобходимост от изпращане на руски войски в Украйна няма, но такава вероятност съществува. Това коментира президентът на Руската федерация Владимир Путин по време на обширна пресконференция в Ново Огорьово, посветена на ситуацията в Украйна и руската оценка за събитията от последните седмици. Пресконференцията бе предавана от тв-канола „Россия-24”. Държавният глава на руската федерация за първи път публично коментира ставащото в Украйна от отстраняването на бившия президент Виктор Янукович и преминаването на властта в ръцете на опозицията.\nСайтът Лента Ру припомня, че по-рано Путин също е заявявал, че не вижда необходимост от навлизането на руски войски в Крим или други региони на Украйна при сегашната ситуация, но в „краен случай” такива действия не са изключени.\nПо време на пресконференцията Владимир Путин отрече руски спецчасти да са превземали стратегически обекти в Крим. По думите на президента на Русия, въоръжените лица в камуфлажни униформи, взели под свой контрол редица обекти в Крим, са представители на местните сили за самоотбрана, пише УНИАН.\n„Не, не разглеждаме!”, лаконично отговори Путин на въпрос дали Москва разглежда вариант за присъединяването на Крим към Русия.\n„И въобще аз смятам, че само гражданите, населяващи една или друга територия, в условията на свобода на избора, в условия на безопасност, могат и трябва да определят своето бъдеще”, изтъкна Путин, цитиран от РИА Новости.\nПо време на своята пресконференция Владимир Путин е заявил, че отстраненият от власт президент на Украйна Виктор Янукович няма политическо бъдеще, но оит друга страна в Украйна са могли да го убият, ако не напусне страната.\nСмъртта – това е най-простото, за да се избавят от легитимния си президент, коментира Путин. Според него отказът на Янукович да подпише споразумението за асоцииране на Украйна с ЕС е послужил като повод за антиконституционен преврат, в резултат на който Украйна е била хвърлена в хаос.\nПри това Путин поясни, че Янукович не е отказал да подпише споразумението за асоцииране с ЕС, а е стигнал до извода, че този документ не съответства на националните интереси на Украйна.


спира с пеенето, но отваря магазин | EVA.bg\n25 години агенция Visages\nспира с пеенето, но отваря магазин\nВалентина Антонова 26 февруари 2010\nВчера тя съобщи, че последната й изява като певица ще бъде на 7-ми март в Лондон. След това Алън и нейната полу-сестра Сара Оуен, ще отворят магазин за винтидж дрехи. „С всеки изминал ден съм все по-развълнувана от бъдещото приключение. Със сестра ми ще отворим винтидж магазин, в които ще намерите наистина прекрасни, но и скъпи дрехи. Възнамеряваме да ги даваме и под наем, за част от цената им, за да могат младите дами да дойдат, да си изберат рокля за вечерта и да се забавляват подобаващо” сподели Лили.\nТези дни двете дами са в търсене на подходящо място в центъра на Лондон, защото бутика трябва да отвори врати по време на Британския Фестивал през август.\nТози професионален обрат е напълно очакван, имайки предвид миналото й сътрудничество с марката New Look, за която създаде колекцията Lily Loves. Младата певица е и муза на Карл Лагерфелд и рекламно лице на Chanel.


По-малко отпаднали ученици заради дуалното обучение | chernomore.bg\nПри тази форма на обучение гимназистите над 16 години от професионалните училища работят по трудов договор и учат едновременно\nПубликувана: 8\tFeb 2018 | 9:51\nДуалното образование е намалило отпадащите ученици, отсъствията и закъсненията, както и е повлияло благоприятно на дисциплината в клас. При тази форма на обучение гимназистите над 16 години от професионалните училища работят по трудов договор и учат едновременно. Ползите от нея бяха оповестени от ръководителката на българо-швейцарския проект за дуално образование ДОМИНО Петя Евтимова по време на съвместно заседание в парламента на три комисии – образователна, социална и икономическа, предаде Monitor.bg.\nТя акцентира и на някои притеснения от страна на фирмите, които наемат учениците, като например двойното здравно осигуряване. То се получава, защото гимназистите веднъж се осигуряват от държавата и втори път от работодателя. Основна тема на заседанието беше необходимостта от законови промени, свързани с трудовото правоотношение между работещите ученици и техните шефове. Председателят на социалната комисия Хасан Адемов заяви, че трябва да се намери правилното мястото на трудовите договори на учениците в дуалното обучение - дали те да са в Кодекса на труда, или да са в специален закон, както е при специализацията на лекарите.\nОбразователният министър Красимир Вълчев отбеляза, че може да се направят промени в Закона за професионалното образование, които да са свързани с договорите на учениците. В момента те получават възнаграждение в размер на 90% от минималната работна заплата. Шефката на образователната комисия Милена Дамянова пък предложи законовите поправки, свързани с трудовите договори на учениците, да се обсъдят в работна група. Все повече непълнолетни подават заявление за разрешително за работа, като през миналата година са били 7088. Инспекцията по труда е одобрила 6948 от подадените документи, съобщи социалният министър Бисер Петков. Отказите пък са 128, като основна причина била опасната работна среда.


СПИСАНИЕ ClubS1, брой 227\nСПИСАНИЕ ClubS1 брой 227\nМакларън видимо се подобрява\nброй 227 Не крия, че съм видимо доволен от онова, което виждам в Макларън тази година. Промяната не е само във видимия напредък, който отбелязва колата спрямо миналия сезон и тези на съперниците, и то на различен тип писти. Приятно съм впечатлен обаче и от начина, по който тимът работи, от по-приятелското настроение, от отношението към медиите.\nВ Уокинг, изглежда, най-после са си дали сметка, че годините на световна слава отдавна са отминали и екипът трябва отново да извърви дълъг път, за да се върне на върха. Да, вече ги няма огромните ресурси от големите спонсори, но тимът е все още отлично оборудван и постепенно изгражда нова структура на управление и развитие. В тази връзка с удоволствие се срещам с един от младите пилоти на тима Карлос Сайнц, който в много по-свободната атмосфера на екипа днес ни дава още малко информация за колата, за развитието, за новите шефове и работата си с Ландо Норис. Впечатлен съм наистина, и то приятно от Макларън.\nНе по-малко добро впечатление ми направиха и новите опити на Ферари да комуникира по-добре с медиите в Монако. Но и там отново станахме свидетели на проблемите, които екипът има тази година в реакциите и начина си на работа.\nПоложително развитие показа и Ред Бул, чиято скорост по острите завои отново даде надежда, че Биковете ще опитат да се борят поне за позициите на подиума, а защо не и за победите отново в края на сезона.\nИначе, да, в Мерцедес изглеждат извънземни, но и те правят грешки, като избора на гуми при смените в Монте Карло, или моментите, в които пускаха пилотите си в Q3.\nИ макар в началото на лятото вече да е трудно да се мисли, че Мерцедес ще бъдат изобщо застрашени, в крайна сметка до края на сезона във Формула 1 има още много време. А и дори само Валтери Ботас изглежда в състояние да направи шампионата интересен.


3 ЮНИ, КОРОНАВИРУСЪТ СЕ ЗАВРЪЩА В БЪЛГАРИЯ С ПЪЛНА СИЛА, ЩЕ НИ СПРАТ ЛИ ОТПУСКИТЕ ПО МОРЕТАТА? - Pan.bg\n3 ЮНИ, КОРОНАВИРУСЪТ СЕ ЗАВРЪЩА В БЪЛГАРИЯ С ПЪЛНА СИЛА, ЩЕ НИ СПРАТ ЛИ ОТПУСКИТЕ ПО МОРЕТАТА?\nPan.bg 03 юни 2020 | 08:40 (35181) (3)\nНационалният оперативен щаб за борба с коронавируса изнася най-нови данни за разпространението на заразата в България на редовен брифинг в Министерски съвет. Установени са нови 22 случая на COVID-19. Общият брой на потвърдените случаи е 2560, съобщи доц. Димо Димов. Активност е забелязана в 6 области. Сред новозаразените има две деца под 2-годишна възраст, както и 9 лица - медицински персонал. 7 от тях работят в едно и също отделение на болница, която не приема пациенти, заразени с коронавирус. "Дистанцията, дезинфекцията и предпазните средства остават единствения метод за контрол на заболеваемостта и новите случаи при тези медици го доказват. По разпореждане на РЗИ в Сливен е затворено въпросното отделение и ще се проведат дезинфекционни мероприятия, както и ще се проведе широко изследване и на контактни лица и на пациентите, преминали през това отделение", подчерта секретарят на Националния оперативен щаб. За последното денонощие е починал мъж на 77 години в столична болница - лекар от Видин с придружаващи заболявания. Има и втори смъртен случай - жена на 67 години в Пловдив - също с придружаващи заболявания. Новите излекувани са 83 души. Общият брой на излекуваните вече наброява 1206.\n115 981 са новозаразените с коронавирус за денонощие в света. САЩ и Бразилия остават водещи, след което се нарежда Русия. Това съобщи на редовен брифинг секретарят на Националния оперативен щаб за борба с коронавируса доц. Димо Димов. Експертът отбеляза, че Беларус и Швеция също имат много нови случаи, тъй като не приложиха навреме по-строги мерки. 775 са новозаразените и 65 починали в Швеция, а в Дания има 35 нови случая и 4 починали. Щабът огласи тревожни данни за много заразени медици, има и починал лекар от К-19 у нас БЛИЦ TV Доц. Димов отбеляза и доста тревожна тенденция: "На Балканите с либерализиране на мерките вече няма страна, която да е с под 10 случая на ден и се наблюдава повишаване на новозаразените". В Турция са 786, в Румъния 119, в Северна Македония 76, съответно Сърбия 24, Гърция 19, Албания 21 нови случая и Босна и Херцеговина - 11. "Нашите анализи показват, че неминуемо с либерализиране на рестриктивните мерки ще се наблюдава известно повишаване на броя\nна констатираните случаи на коронавирус, но така или иначе се надяваме обществата вече да са подготвени за тези прогнозирани случаи на новозаразени и да продължи отговорното спазване на мерките", коментира още той. Припомняме, че вчера Световната здравна организация би тревога за разрастване на COVID-19 в Източна Европа. На брифинг говорителката на СЗО Маргарет Харис каза, че в момента в Западна Европа се наблюдава постоянно намаление на новозаразените, за разлика от Източна Европа, където се наблюдава увеличение.\nТурският Върховен съд разреши Света София да бъде… 0 114\nArabic Defense: ТУРЦИЯ ПРЕТЪРПЯ ОГРОМНИ ЗАГУБИ С ПОКУПКАТА НА… 5 801\nДНЕС РОСИЦА КИРИЛОВА ИМА РОЖДЕН ДЕН. ДА Я ЧУЕМ 0 186\n"ФОРБС" КЪМ СИРИЙСКИТЕ ПИЛОТИ НА МиГ-29: СТОЙТЕ… 5 2393\nИзмененията в конституцията бяха подкрепени от 73,20% от… 1 483\nДНЕС АНЕЛИЯ ИМА РОЖДЕН ДЕН. ДА Я ЧУЕМ 0 246\nМеркел реагира на заплахите за санкции от САЩ:… 0 1408\nТЪЖНА ВЕСТ: ПОЧИНА ГОЛЕМИЯТ БЪЛГАРСКИ ЧОВЕК -… 0 3913\nBorei 03 юни 2020, 13:03\n"На брифинг говорителката на СЗО Маргарет Харис каза, че в момента в Западна Европа се наблюдава постоянно намаление на новозаразените, за разлика от Източна Европа, където се наблюдава увеличение."\nДа вярваш на тази СЗО е все едно да вярваш, че мафията е станала хуманна!!!\nТази защо не си навре тези "умни" прогнози в задника?\nГрип е имало и ще си има... И ще има и "заразени" хора, които го имат този вирус, ще има и такива, които ще заболеят от него и ще се излекуват. Ще има и такива, които няма и да разберат, че го имат този вирус. И други, които са с други заболявания или слаба имунна система, които с помоща на този грипен вирус ще умрат...\nВъпросът е, да се направи истинско сравнение! Колко са умирали от грип миналата, по-миналата и преди още няколко години?\nА днес, всеки който е починал от нещо, лекарите имат изгода, да пишат в смъртният му акт, че е починал от Короната. Получават повече пари. А на умрелият му е вече все едно, от какво е умрял. Важното е живите да вземат парите... Е, и да вярваш на такава "стъкмистика"?\nСЗО, СЗО... Пирамиди, фараони.... всичко е алъш вериш...\nКуче влачи рейс, дира няма.... :)...\nBorei 03 юни 2020, 13:20\n"...ЩЕ НИ СПРАТ ЛИ ОТПУСКИТЕ ПО МОРЕТАТА?..."\nКои са тези, които ще ни "спират" или "пускат"????\nСамо Бог е този, който може да ни "пуска" и "спира" от каквото и да е!!!\nАко матрицата още е "демокрация"? Ако не е, то имаме право и ние на избор, каква друга матрица да приемем!!!\nНе някаква си, която някой друг ни "пробутва", без да ни пита!\nvolxov5 03 юни 2020, 20:23\nАко не е, то имаме право и ние на избор,\nЗабрави,настоящите колеги са в обора.\nДа скъсат синджира ,горките не могат.\nИмат си портали.кучета пазачи,заптиета,трудно е .\nБорят ,не знам ,дали е така,за всяка прослужена година..1 ден отпуск към полагаемата.\nкаква друга матрица да приемем!\nАз не,за вас незнам,за тях изобщо.\nПланирам ``един марш на скок``,другата седмица,понеже границите към ЕВРОПА са отворени,да видя Балканите или полу острова,какво правят,шават,мърдат ,живуркат ли си и тем подобни....признаци\nЗдравотно съм осигурен от март до август.\nПушеме,пиеме ,закъсняваме за работата и съм здрав ,всичко е платено.\nДнеска се подписах за събота и неделя,мама мия,май банкет ще има....оффф.....боли ме главата\nНяма да се правя на командос или командир.камо ли министър.дa одя по полигоните и до гоня Михала....\n207На линия в момента 20294Посещения Днес 104548Посещения тази седмица 56361Посещения този месец


Гришо, цивилизационния избор и Европредседателството - Коментатор - новини и анализи\n20.11.2017 Mihail\t0 коментара\n1. Гришо мачка. Това е прекрасно. 🙂\n14. Гришо ще остане в историята като първият българин, изкачил се на трето място в ранглистата на мъжкия тенис. Волгин ще остане в историята… Хахах, шегувам се. Няма да остане в историята. 🙂\n16. Волгин си изкарва парите като взима държавна заплата. Почти същото, ако БНТ пускаха репортажи на руски измамници за паметта на водата. Или ако БАН даваха пари на архаичен академик да търси летящи чинии. Ох, чакайте, то това си се случва…\nТа, както казах, текстът е абсолютно фенски. Ако случайно има някакво пристрастие, то е абсолютно случайно. И споменавам Европредседателството, защото… нямам идея защо, ама звучи модерно… Но всеки от нас може да се замисли в какъв свят иска да живее. Както е казал поетът: „ Гришо и Волгин. Два свята. Единият е излишен.“ 🙂\n← Административно вдигат минималната работна заплата на 510 лв.\nПродължават разговорите за втория лифт в Банско →


Разбивачът на митове: Истината за мускулната треска — Хранене и възстановяване\nНачало / Статии / Хранене и възстановяване / Разбивачът на митове: Истината за мускулната треска\nПубликувано на: Октомври 24, 2018 в 19:14 ч\nПривет на всички читатели на ММА.BG! Благодаря за големия интерес към рубриката ми "Разбивачът на митове"! Прегледах обстойно всички Ваши запитвания и се спрях на следното:\n"Означава ли, че тренировката ми във фитнеса не е била ефективна и достатъчна, ако на следващия ден/дни нямам мускулна треска?"\nЩе отговоря директно на въпроса, след което по-подробно ще обясня какво причинява мускулната треска и кои са факторите, които й влияят:\nМускулната треска след тренировка не означава със сигурност, че тя е била достатъчно ефективна.\nМоже да стимулирате мускулния растеж и без да имате тежка мускулна треска, но по принцип е хубаво да усещате известно напрежение след тежка тренировка.\nЧесто се наблюдава мускулна треска при хора, които са на диета, което пък не означава, че качват повече мускулна маса в този период.\nОбщоприето е, че мускулната треска се дължи на микротравми, които се получават докато тренирате дадения мускул, след което започва възпалителен процес, който предизвиква болка. Тялото има нужда от адаптация и всяко натоварване, което надминава неговия капацитет за момента, би довело до мускулна треска. Движенията, които биха причинили най-много мускулни поражения, са от типа на акцентирани негативни повторения, абсорбиране на удари, както и работа с големи тежести в няколко серии.\nОт друга страна, ако тренирате с правилните килограми, с правилната техника и висока прецизност, мускулният растеж ще е налице, но мускулната треска не е нито фактор, нито задължително явление.\nЩе дам един пример за онагледяване: Ако тренирате постоянно, стимулирате протеиновия синтез в мускулите по-често и по този начин давате на тялото си повече възможност за растеж. И въпреки че нямате мускулна треска, поради факта, че тялото Ви се е адаптирало към високия обем на трениране, 6 тренировки седмично означават двойно повече възможности за стимулиране на мускулен растеж, отколкото 3. Ако съумеете да определите правилния обем за себе си и да се възстановявате добре, с този начин на тренировки със сигурност ще видите прогрес в тялото си. Също така обаче, ако добавите нови упражнения и техники към тези тренировки е много вероятно отново да се появи мускулна треска, именно защото тялото се адаптира към тях.\nМускулната треска може да е индикатор за това, че се адаптираме към нещо ново или че нещо ни идва в повече. Нейната липса обаче не означава, че нямаме прогрес. Най-важна си остава комбинацията от правилен начин на трениране, хранене, добро възстановяване и баланса между тях.\nОще за: мускулна треска възстановяване разбивачът на митове стоян стоянов


НСИ: В края на 2007 г. безработните у нас са били 215,3 хиляди души - Новини - econ.bg\nНСИ: В края на 2007 г. безработните у нас са били 215,3 хиляди души 0\n21.02.2008 | 15:16\nКоефициентите на безработица по степени на завършено образование са съответно: 1.8% за висше образование, 5.3% за средно, 13.9% за основно и 28.6% за начално и по-ниско образование\nСпоред резултатите от проведеното от Националния статистически институт /НСИ/ наблюдение на работната сила през четвъртото тримесечие на 2007 г. икономически активното население в страната на възраст 15 - 64 навършени години е 3 472.2 хиляди. Коефициентът на икономическа активност за населението на възраст 15 - 64 навършени години е 67.1% и е с 1.8 пункта по-висок в сравнение с четвъртото тримесечие на 2006 година, съобщиха от статистическия институт. Коефициентът на икономическа активност е 71.5% за мъжете и 62.7% за жените от същата възрастова група.\nЗа четвъртото тримесечие на 2007 г. коефициентът на заетост на населението на 15 - 64 навършени години достига 62.9% при 59.8% за същия период на 2006 година. Коефициентът на заетост се увеличава както за мъжете (с 3.3 пункта), така и за жените (с 3.0 пункта) и е съответно 67.4 и 58.5%. Коефициентът на заетост в градовете (65.9%) е с 11.4 пункта по-висок от този в селата.\nКоефициентът на заетост за населението във възрастовата група 55 - 64 навършени години е 43.5% - 51.9% за мъжете и 36.0% за жените.\nИкономически неактивните лица на възраст 15 - 64 навършени години са 1 704.8 хил., или 32.9% от населението в същата възрастова група. Коефициентите на икономическа неактивност (15 - 64 навършени години) по пол са съответно 37.3% при жените и 28.5% при мъжете. В сравнение с четвъртото тримесечие на 2006 г. коефициентът на икономическа неактивност за тази възрастова група намалява с 1.8 пункта, като намалението по пол е равномерно - с 1.7 пункта за мъжете и с 1.9 пункта за жените.\nПо причини за неактивност най-голям е броят и делът на лицата (15 - 64 навършени години), които не желаят да работят или не търсят активно работа, защото посещават учебно заведение или курсове за квалификация - 607.4 хил., или 35.6% от всички неактивни. Поради напреднала възраст икономически неактивни са 326.1 хил., или 19.1%, поради лични или семейни причини - 223.1 хил., или 13.1%.\nОбезкуражените лица на възраст 15 - 64 навършени години са 182.5 хил., или 10.7% от икономически неактивните в същата възрастова група. Този дял по пол е съответно 12.9% при мъжете и 9.0% при жените.\nИкономически активното население на 15 и повече навършени години е 3 521.8 хил., а относителният му дял от населението на същата възраст - 53.0%. Икономически активни са 58.8% от мъжете и 47.6% от жените на същата възраст.\nОбщият брой на заетите лица на възраст 15 и повече навършени години е 3 306.4 хил., а относителният им дял от населението на тази възраст - 49.8%. Този дял е съответно 55.5% при мъжете и 44.5% при жените.\nОт всички заети лица 417.1 хил. (12.6%) са самостоятелно заети и 2 889.3 хил. (87.4%) - наети. От наетите лица 70.7% са в частния сектор, а 29.3% - в обществения. Делът на жените от наетите в частния сектор е 45.1%, а от наетите в обществения сектор - 55.2%.\nВ сектора на услугите работят 1 907.2 хил., или 57.7% от заетите лица, в индустрията - 1 163.7 хил., или 35.2%, а в селското и горското стопанство - 235.5 хил., или 7.1%. Жените са 53.6% от заетите в услугите, 37.1% от заетите в индустрията и 35.3% от заетите в селското стопанство.\nПрез четвъртото тримесечие на 2007 г. лицата извън работната сила (икономически неактивните лица) на 15 и повече навършени години са 3 122.8 хил., или 47.0% от населението на тази възраст. Икономически неактивни са 52.4% от жените и 41.2% от мъжете на тази възраст.\nОбщият брой на обезкуражените лица на възраст 15 и повече навършени години е 186.5 хил., или 6.0% от икономически неактивните на тази възраст. Повече от половината от обезкуражените лица са с основно или с по-ниско образование - 54.7%.\nПрез четвъртото тримесечие на 2007 г. безработните лица са 215.3 хил., а коефициентът на безработица - 6.1%. Коефициентът на безработица при жените (6.7%) е по-висок с 1.1 пункта от този на мъжете (5.6%). Различието в безработицата по местоживеене остава значително - коефициентът на безработица е съответно 4.9% в градовете и 9.9% в селата.\nКоефициентите на безработица по степени на завършено образование са съответно: 1.8% за висше образование, 5.3% за средно, 13.9% за основно и 28.6% за начално и по-ниско образование.\nПродължително безработните лица са 136.4 хил., или 63.4% от всички безработни. Коефициентът на продължителна безработица е 3.9%, съответно 3.3% за мъжете и 4.5% за жените. Значително се различават стойностите на този коефициент по местоживеене - 2.9% в градовете и 6.9% в селата.\nОт общия брой на безработните лица 52.4 хил., или 24.3%, търсят първа работа. При търсене на работа почти 2/3 от безработните - 138.9 хил. (64.5%), използват съдействие от роднини и познати, 98.8 хил. (45.9%) се обръщат директно към работодател, 82.9 хил. (38.5%) осъществяват контакти с бюрата по труда, 73.7 хил. (34.2%) изучават обяви за работа.


Повишено търсене на къщи в полите на Витоша | Строители БГ\nНачало Новини Повишено търсене на къщи в полите на Витоша\nОт края на 2011 г. се наблюдава нарастващ интерес от страна на хората с пари към луксозните къщи в полите на Витоша, като само за последната година са били купени 4 имота на цена над 1 млн. евро, научи „Монитор”.\nСпоред Весела Илиева, шеф на агенция Uniques estates, засиленото търсене се дължи на 2 причини. „От една страна, българинът живее най-натясно в сравнение с всички останали от ЕС, а нормална е тенденцията успешните мениджъри с по-големи семейства да обитават по-просторен дом с двор и зеленина”, смята тя.\nПо думите й основните изисквания на купувачите са къщата да има 3-4 спални, хубав двор с площ поне около декар.\n„Най-предпочитани райони са Бояна, Симеоново и Драгалевци и за това купувачите обръщат особено внимание на достъпа до имота, защото там има проблеми с инфраструктурата.”, допълва Илиева.\n„Заради по-ниската цена от 300-400 хил. евро предпочитани от клиентите са и къщите в комплексите от затворен тип”, смята още брокерката.\n“Къщите в София са сравнително малък и доста стабилен сегмент от пазара, смята Полина Стойкова от Bulgarian properties. „Предлагането е ограничено, а интересът и към покупка, и към наем, е стабилен. Луксозните къщи, а и градските къщи като цяло са сред имотите с най-голям потенциал”, добавя тя.\nПо думите й през последните 2-3 години има сериозно връщане на интереса към къщи, защото хората с по-високи доходи определено биха предпочели да живеят в еднофамилен дом.\n„Не бива да се забравя обаче, че за покупката на къща трябват доста повече пари и след това за поддръжката й”, припомня Стойкова. „Къщи най-често се търсят в престижните квартали затворените комплекси, кварталите в полите на Витоша, а също и в центъра”, смята тя.\nНай-високата оферта в София за къща, обявена за продажба е 7,15 млн. евро, сочи статистиката на imot.bg. Четириетажната сграда, която е паметник на културата, е с площ от 1050 квадрата и се намира на бул. „Цариградско шосе”, близо до Орлов мост. Общо в центъра офертите над милион евро са 33, а тези между 500 000 и 1 млн. – 37.\nВ Бояна се продават 18 къщи на цена от поне милион евро, като най-скъпото предложение от 2,85 млн. евро е за имот от 900 квадрата, сочи още статистиката.\nВ Драгалевци купувачи се търсят за двайсетина имота от сегмента с цена на милион евро. Най-много пари – 4,5 млн. евро се искат за най-скъпата къща, който е с площ от 920 кв. м и е разположена в двор от цели 5 декара.\nВ съседния Симеоново няма предложения за къща над милион евро, най-високата оферта е 800 000 евро. Имотът е с площ от 700 кв. м в парцел от 1540 квадрата.\n9 оферти над 1 млн. евро са обявени в сегмента за кв. „Лозенец”, като най-високата от 1,9 милиона е за къща от 800 кв. м на ул. „Борова гора”, близо до пл. „Журналист”\nПредишна публикацияСанират първите 2 блока в София с европари\nСледваща публикацияМетрото свързва 70% от София


Великата британска храна с Хестън - Добре дошли! | 24Kitchen\nНеделя 17 октомври от 12:00\nВеликобритания е родина на някои от най-легендарните ястия в света. От риба и картофки до ростбиф – тези ястия задоволяват глада на британците от векове. В новата си поредица Хестън изследва историята зад някои от тези любими гозби.\nРиба и картофки\n"Този път темата е ростбиф. Хестън разказва невероятни истории и открива корените на това британско ястие, преди да сервира великолепен ростбиф на хората, които го правят възможен – месарите и фермерите."


Автор Тема: Обезвъздушаване със свинска опашка?!? (Прочетена 55811 пъти)\n« Отговор #30 -: септември 16, 2012, 17:45:58 »\nЦитат на: Dabich в септември 16, 2012, 17:26:37\nМоето положение не зная какво е, но смятам да пробвам и двете, по описаният начин - след късането на опашката, не пипам лоста а допълнително избутвам отдолу.\n« Отговор #31 -: септември 16, 2012, 18:06:18 »\nМисля и аз да го пробвам утре, но преди това да ви питам. Когато мотора стои повечко време (3-4 часа) спирачките стават адски меки. При напомпяне 2-3 пъти си възвръщат твърдостта. Някакви идеи защо? Дали е от въздух или помпата е за смяна?\n« Отговор #32 -: септември 16, 2012, 23:39:19 »\nЦитат на: IvOoOo в септември 16, 2012, 18:06:18\nС'а колегите да помислят преди да се изсмеят на следното! При последното обезвъздушаване, случвало ли се е на затворена и затегната капачка, да изкарваш отдолу течност? По всички параграфи се създава вакуум отгоре, който при отпусната спирачка е възможно да прибира буталцата, или?\nКолеги давайте обратна връзка от опита? Работи ли, след подгряване на спирачките остава ли ефекта? Винаги е добре дошло времето да научим нещо елегантно, хитро, евтино и ефективно!\n« Последна редакция: септември 16, 2012, 23:41:07 последно от Rossen_Bossen » Активен\n« Отговор #33 -: септември 17, 2012, 06:31:44 »\nКога за последно смени спирачната течност?\n« Отговор #34 -: септември 17, 2012, 07:35:08 »\nЗдравейте Колеги, понеже обичам да експериментирам пробвах и това, както Колегата по горе и аз имах такива проблеми със спирачката меко лостче след напомпване става твърдо при студено време сутрин трябваше доста помпане стегнах лостчето по описания начин, преди лостчето беше на позиция 3 за реглажа на дължината на пръстите сега съм на последната и лостчето е трърдо също преди при спиране имаше леко тресене сега вече го няма също се сещам че ми тракаха и накладките смисъл се увличаха от спирачния диск което също изчезна та изумен съм от резултата. забравих да спомена че течноста я бях сменял преди време сега само стегнах лостчето за газта нищо друго не съм правил!\n« Отговор #35 -: септември 17, 2012, 07:36:42 »\n« Отговор #36 -: септември 17, 2012, 07:42:00 »\nЦитат на: Rossen_Bossen в септември 16, 2012, 23:39:19\nВакуум не може да се получи. Отговори си сам защо има гумена мембрана и какво прави тя? Защо не е просто гумен оринг,а мембрана?\nЖокер: Под мембраната системата е херметизирана, но над мембраната не е. Самата мембрана е еластична.\n« Отговор #37 -: септември 17, 2012, 19:42:03 »\nПонеже няма нужда от повече отзиви, предлагам да я закачим тая темичка с кабърче, та да е в началото.\n« Отговор #38 -: септември 17, 2012, 19:51:35 »\n« Отговор #39 -: септември 17, 2012, 19:59:34 »\nЦитат на: Rossen_Bossen в септември 17, 2012, 19:42:03\nЪ,моето мнение е,че е ебати тъпата тема.Измишльотини за счупени спирачки\nЕДНА СПИРАЧНА С-М КАТО Е ИЗПРАВНА СИ Е ТАКАВА!!!\nОправете си моторите.Спирачките са ви най-важната част от мотора.\n« Отговор #40 -: септември 17, 2012, 22:20:42 »\nНе съм съгласен. Има разлика между счупена и не добре обезвъздушена. Моята спирачка на ХТХ-а със сигурност не беше счупена, последно като и смених течността нещо не ми се получи обезвъздушаването. Абе, стана, но само на 99%. Все пак го правих ръчно, а не със шприц. Не е като да нямам опит и да не съм го правил 100 пъти, но просто по някога на някой мотори не ми се получава веднага работата. Този метод оправи нещата само за 4 часа и то без да се занимавам. Сама се оправи и сега спирачката ми е перфектно обезвъздушена. Хитринката е много ценна и полезна.\nВ един и същи ден правих профилактика на спирачките на моята 12-ка и на хаябусата на Каскадьора. Спирачните апарати са еднакви и на двата мотора, но помпите не са. И двете системи бяха в идеално състояние без забележки. Почистих, сипах новата течност и обезвъздуших. На Бусата спирачкат дойде веднага, но 12-ката се заинати и понеже мръкна се наложи на другия ден да се занимавам още доста докато докарам спирачката. Просто не искаше да се обезвъздуши и толкова. Ако знаех за този метод, щеше доста да ми спести. Темата е мегаполезна.\n« Последна редакция: септември 17, 2012, 22:22:51 последно от ЧЕФО » Активен\n« Отговор #41 -: септември 17, 2012, 22:49:36 »\nАко сменяш спир. течност и имаш проблем е едно но ако после стане мека спирачката и влиза въздух е съвсем друго.Как да е,аз предпочитам шприца.Не мисля,че е добре да се държи помпата под напрежение часове наред.\nпп.МНЕНИЕТО МИ НЕ АНГАЖИРА НИКОГО, ПРЕДВАРИТЕЛНО СЕ ИЗВИНЯВАМ НА ЗАСЕГНАТИТЕ !\n« Отговор #42 -: септември 17, 2012, 23:51:11 »\nЦитат на: JORO-SLIVEN в септември 17, 2012, 22:49:36\nИ аз съм съгласен с теб. Аз също, като Чефо, отварях апаратите, чистих буталцата до блясък. 'А после да сложа течност и се надявах на готин педал - тц, трипръстие. Аре там имах и проблем та смених и винтчетата за обезвъдушаване на апаратите. 'А пак да дойде педал - пак трипръстие. 'Бе нали и помпата обезвъздуших и всичко? Сложих опашлето - бравос, подобрението е супер. С'а ме интересува дали изкарва въздуха, по някакъв "магически" (трудно обясним според спецификата на етилен-гликола и моторджийската спирачка/помпа/маркучи с арка) начин изкарва въздуха до горе, или разтваря балончетата в течността по закона на Хенри. Ако е второто - чакаме да се върнат нещата в начално положение при използване на спирачката.\nА лаишкото ми мнение казва, че на помпата няма какво да й стане, освен гуметата да легнат още по-плътно по профила на цилиндъра/цилиндрите, друго не може да стане. Как пък няма някой инженер с ХПТ да ни обясни нещата набързо? Гложде ме физиката в тая работа, не че "аз" съм го "открил". Не може да си вържеш спирачката, да я з**беш и да има видимо подобрение, трикове има, но и имат добро обяснение!\n« Отговор #43 -: септември 18, 2012, 00:25:42 »\nНе се разтваря бе човек. Всичко опира до избутването на мехурчетата. За това даже препоръчват прибирането на накладките, това е принципа. При стандартно обезвъздушаване, когато помпиш и джуркаш течност и мехурчета накрая газираш течността и край на обезвъздушаването. Чакаш да се отделят отново мехурчета и да продължиш. Аз за това и не ползвам стандартния метод, а започвам на самотек и после помпя на отвити щуцери с маркучи потопени в течност, помпя и доливам. Така няма джуркане и не се газира. Но явно по някога остават мънички мехурчета в банджоболта, които не съумявам винаги да изкарам. Ето тук ти ме спаси с това инфо.\n« Отговор #44 -: септември 18, 2012, 06:59:34 »\nЗначи , стискаш ръчката , връзваш на свинята опашката ,на другия ден я махаш , и прибираш накладките/буталцата/ за да изкара събралият се въздух. Течноста в системата е без мехурчета въздух , тази в казанчето има. Обаче за да се придвижат отново накладките до диска , трябва да напомпаме с ръчката , значи да вкараме от тази течност в казанчето. Освен това , след всяко стискане и пускане на ръчката имаме движение на течноста от системата към казанчето , и обратно , вярно , че е минимално и само в горната част. Има логика от цялата работа , и сигурно има ефект , но процедурата трябва да се повтаря след всяко продължително каране , трябват много свински опашки.\nАко и турнат кабарче ,искам процент от търговците на опашки и прасета


Againn Garden Resort - НАЙ-НИСКИ ЦЕНИ от agoda.com\nNo.110-2, Daguang Rd, Maobitou, Кентин, Тайван - Покажи на картата\nДвойна стая Делукс с изглед към градината и вана (Deluxe Double with Garden view Bathtub)\nСемейна стая Делукс за 6 (Deluxe Family for 6)\nВ близост Maobitou Eluanbi Maobitou Град Hengchun\nПри посещение в Кентин, в Againn Garden Resort ще се почувствате като у дома си, защото предлага квалитетно настаняване и отлично обслужване. Само на 10 km от градския център- това стратегическото местоположение на хотела гарантира на гостите си бърз и лесен начин за достигане до интересуващите ги точки на града. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Againn Garden Resort гарантират Вашия приятен престой. За удобството и комфорта на гостите хотелът осигурява безплатен WiFi достъп във всички стаи, индивидуално настаняване/напускане, таксиметрови услуги, експресно настаняване/напускане, съхраняване на багаж.\nГостите на хотела могат да изберат една от 10 стаи, в които се усеща атмосферата на спокойствие и хармония. Хотелът предлага прекрасни развлекателни съоръжения, такива като открит басейн, градина, които ще направят престоя ви незабравим. Каквито и да са поводите за Вашето пътуване,Againn Garden Resort е най-доброто място за престой, което можете да изберете в Кентин.\nВсички типове туристи (73) Пътуващ по бизнес (1) Двойка (22) Самостоятелно пътуващ (5) Семейство с малки деца (16) Семейство с големи деца (17) Група (12)\nДвойна стая Делукс с изглед към градината и вана\nСемейна стая Делукс за 6\nSzu-Yao от Тайван


Студентски град и социалната амнезия - Анблок\nАнализи 16.06.2020 0 Comments 1829 Add to Reading List\nПрави силно впечатление на непривикналия към живота в Студентски град минувач колко презастроен, мръсен и пренаселен е кварталът.Впечатлението е още по-силно в контекста на идеята, че това би следвало да бъде на първо място студентски кампус. От тази идея днес сякаш няма и помен. Студентски град се е превърнал по-скоро в евтин курорт, отколкото в студентски кампус. Академичният живот е отстъпил на вулгарната консумация. Срамен за европейските ни претенции е фактът, че студентите създават подобни взаимоотношения и пространство. И все пак това е действителността в студентския квартал- мръсотия, евтини забавления и колапс на разбирането за публична отговорност и интелектуална мисия. Обаче както всяка „нормалност‘‘ , така и тази в Студентски град не е просто стечение на обстоятелствата или единствено следствие на „манталитета‘‘ или „народопсихологията‘‘ на българските младежи. Напротив - заварената от нас действителност е продукт на остри исторически социални борби. Победителите в борбата за характера на живота в квартала налагат своите интереси и виждания, с което оформят пространството за десетилетия напред. Устойчивостта на тяхната победа се дължи на невъзможността на загубилите да имат памет за битката.Това води до натурализация на силово постигнатото положение, което ,изглежда, сякаш „винаги е било така‘‘. Да си спомняме за това, че миналото е можело да протече и по различен път значи винаги да сме наясно, че настоящето може да бъде и иначе. Тази статия има за цел да припомни, че Студентски град може да бъде отново студентски.\nРазвитието на университетското пространство\nЕдин от ключовите символи на европейското Просвещение неминуемо е университетът, въплъщаващ универсалността и рационалността на възникващото модерно съзнание. Един пренебрегван елемент на университетската институция е кампусът. Думата произлиза от латинското „campus’’, което означава „равно пространство или „поле“. В историческото възникване на университетите кампусът играе ролята на специфично пространство, което се отделя за студентите и преподавателите, за да могат те по-концентрирано да извършват академичната си дейност. Подобно на много други модерни социални институции, кампусът представлява секуларизирана форма на религиозна практика, по-специално манастирския живот в изолация- монасите се отделят от изкушенията на външния свят и се отдават на религиозна аскеза зад стените на манастира. Университетският кампус се ражда като опит университетската общност да бъде защитена от „изкушенията на града‘‘. В хода на бързата индустриализация през XIX век много университети усещат заплаха за своите ценности и култура от изменящия се характер на градския живот; градът ставал мръсен, пренаселен, порочен и разсейващ. Това ги мотивира да отделят пространства в покрайнините (тогава са голи полета) за изграждане на жилища за студентите и учените. Кампусите трябва да въплъщават университеския дух като бъдат пространство за диалог, култура и учене. Кампусът е замислен да бъде академичният „ град в града‘‘.\nТази стратегия се оказва успешна. Изграждането на кампуси спомога за формирането на общностен живот. Виталните студентски групи в кампусите не само могат да се концентрират върху образованието, но и да развиват форми на гражданско участие. Студентите започват да настояват за право на самоуправление.\nТе защитават своите групови права срещу администрацията по въпросите като регулацията на общежитията, правилата за поведение, съставянето на учебните програми, правото за свободно изразяване, борбата против дискриминацията и двойните стандарти. Показателен е примерът със студентските бунтове през 1968, които стартират именно от кампусите на големите университети в САЩ и Европа.В хода на тези борби в средата на XX век се раждат функциониращите Студентски съвети, които днес са присъщи на всеки университет.\nДвата живота на Студентски град\nВ България масовото включване на гражданите във висшето образование започва през 60-те. В хода на масираната индустриализация се появява нужда от все повече квалифицирани кадри. Голяма част от тези нови студенти идват в София, където се концентрира икономическият и интелектуален живот на страната. Социалистическите власти са изправени пред сходни със западноевропейските проблеми от XIX век. Появява се нужда от създаване на специални пространства за студентите. Така в покрайнините на София се ражда Студентски град. Първоначалното име на проекта е „Христо Ботев“ и трябва да включва 60 блока, паркове, градини, плувни басейни, места за увеселение, спортни съоръжения; отделени са специални места за изграждане на сгради на университетите и пространства за културни мероприятия. В своя проектен вид, както и в първите десетилетия на неговото изграждане, кварталът дава тласък на академичния живот и изграждането на студентска общност. Например, чрез комбинираните усилия на студенти и преподаватели от кампуса за пръв път в България са използвани слънчеви колектори за затопляне на вода през 1979г. Модернизацията на България изисква създаване на пространства за академичен живот по западните образци. В името на прогреса, социалистическата власт извършва мащабно социално инженерство, с което конструира както градско пространство, така и индивидите, от които има нужда. Студентски град се превръща в показателен момент от социалистическо виждане за обществото.\nСъс сгромолясването на социалистическия режим изчезва и планомерността в конструирането на Студентски град. С оттеглянето на държавата през 90-те и шоковата трансформация на обществената структура се отваря пространство за навлизане на организираната престъпност.Чрез правилата за рестутиция и променените закони за държавната собственост, които дават право на университетите сами да стопанисват отредените им площи в Студентски град, се стига до отказ на държавата да регулира това пространство. Студентски град се превъръща в място за разгръщане на нерегулиран бизнес, корупционни схеми и масиран мафиотски натиск. Тези процеси се развиват мощно в Студентски град поради специфичния му социален облик. В него липсват големи трайно обитаващи го общности. Студентите, голяма част от които идват от провинцията, преминават за 4-5 години през квартала и рядко се задържат в него; в хода на дълбоките социални трансформации през 90-те от студентите най-малко може да се очаква да проявят гражданска солидарност и да окажат натиск на организираните корупционни интереси в Студентски град. Поради това, че кварталът бил изграден в покрайнините на София, на практика в самото поле, след реституцията липсват собственици, които да се завръщат и активно да стопанисват своите имоти. Напротив - възвърналите собствеността си частници набързо (и не без натиск) разпродават малките парчета земя, с които разполагат. Изградени и функциониращи публични сгради са комерсиализирани. Показателни са примерите със Зимен дворец и сградата на сегашната дискотека ‘‘Плаза‘‘. Зимен дворец е замислен като парк и пространство за спортни и културни мероприятия, а всъщност неговите помещения се отдават под наем на нощни клубове. Площите около него са запустяли и са се трансформирали в импровизиран паркинг. Сградата, където се помещава дискотека Плаза, е била предназначена за младежка културна дейност и е носела името ‘‘Цветан Спасов‘‘ (поет и антифашист от Плевен, убит от полицията, докато е студент).\nТрайното устоновяване на мафиотските интереси качествено трансформират квартала. Започва бързо строителство на жилищни сгради, барове, кафенета, дискотеки и магазини. Студентски град губи изконно студентския си облик и започва да наподобява евтин курорт. Комбинацията от добре организирани корупционни интереси, слаба държавност и кризисна социална трансформация довежда до засилване на позицията на мафиотски организации. Те се възползват от все по- западащата и разрушаваща се ценностна система и социални връзки между хората, като популяризират казината, дискотеките, проституцията, значителната консумация на алкохол и наркотици. Трансформациите на Студентски град през 90-те обобщават по радикален начин промените, които изживява страната.\nПостепенното възстановяване на страната след 2000 година се отразява и на столичния квартал. Деструктивните процеси се нормализират. Въпреки това обаче зададеният ход на развитие през 90-те създава облика на Студентски град и до днес. В него са разположени 60 студентски общежития и сградите на 6 университета- на тях отговарят около 33 ресторанта, бистра и бирарии, 50 кафенета, 22 дискотеки и нощни клуба, 6 стрийт бара, 3 казина. Този облик трансформира и поведението на хората, попаднали в него. Студентски град се превръща не в място за учене, а за консумация. От общо 54 нощни заведения, които работят след полунощ, 45 се дават под наем от университетите. Управата на висшите учебни заведения, поради слабото финансиране от държавата, е под силен натиск да се самофинансира чрез публично-частни партньорства. Това води до парадоксалното положение, в което за да може да се финансира академичната дейност, тя трябва да бъде саботирана.\nПоявата на гражданско общество\nСлед началото на новия век започва постепенно да се образува независимо гражданско общество в Студентски град. Показателни са „ Сдружение за развитие и обществен контрол на студентските общежития и столове‘‘ ( СРОКСОС) учредено 2007 г, Гражданско сдружение за защита на студентите и Студентски град ( ГСЗСС), Студентско-ученическо движение „ Призив за образование‘‘ (Призив).\nВидни фигури на сдружението СРОКСОС са Кънчо Драгнев, Румен Захариев, Адриана Иванова, Петко Ковачев; всички те ще играят активна роля в оглавяването на студентското недоволство през следващите години. Те са дейни студенти, които членуват в студентските съвети, комисиите по социално-битови въпроси и домови съвети. От опита им в университетските институции намират студентските съвети и администрация като негодни да осъществят реално подобрение. Затова създават гражданско сдружение, което да се бори против корупцията, неефективността на управлението и да защитава студентските интереси. Една от първите им дейности е организирането на подписки в студентските общежития срещу близкото застрояване на сгради, които не спазват регулациите. През март 2008 след скандал с външно лице студентка пада от 4-тия етаж в 3:00 сутринта. СРОКСОС започват да пишат доклади, доказващи лошите практики и неуредиците в общежитията (като например липсата на ред и сигурност, лошите условия и неспазването на правилата от служителите, безпрепятственото влизане на нестуденти в общежитията). Не след дълго сдружението изготвя цялостен доклад, критикуващ липсата на регулация за строителството в квартала и лошото му стопанисване от университетите и общината. Идеята на СРОКСОС е в Студентски град реално да се осъществят проектите за превръщането му в университетски кампус като се възпрепятстват частните интереси, които не са в интерес на общността.\n„Призив“ се учредява след протестите през 2007 срещу повишаване на таксите в университетите. Организацията има за цел да обедини учащите в България, за да защити техните интереси в контекста на остеритетните политики към висшето образование. Движението се бори за по-добри условия за учене, включително превръщането на Студентски град в кампус. Противопоставят се на официалните студентски организации, защото според тях са се превърнали в казионни и корумпирани организации. Студентите и учениците от „Призив‘‘ развиват широка гражданска дейност, включваща формиране на клубове, издаване на месечен бюлетин, организиране на протести, граждански акции за почистване и ремонтиране на обекти в Студентски град, защита на конституционните права на студентите, включително свободата от постоянно наблюдение.‘‘Призив‘‘ се присъединява и подпомага борбите на гимназиалните ученици срещу административния произвол и липсата на собствени гимназиални представителни институции, подпомагат училища, които се борят срещу закриване в следствие на политиките по приватизация на образованието. Организацията се стреми да създава международни връзки с други движения на учащите в Гърция и Франция в контекста на възникналото след 2008 международно недоволство против остеритетните политики към образованието. Ключова дейност на движението е образованието и разпространяването на информация; между 2008 и 2012 нейните представители, които раздават брошури и разясняват обществено значими граждански въпроси, са обичайна гледка в Студентски град. „Призив“ се опитва да влезе в мрежа с други подобни организации. Плод на такава кооперация с Младежкото историческо общност (организация на студенти и докторанти по история и археология) е създаването на Студентски исторически център, който функционира и в момента и се помещава в 52-ри блок.\nТези организации произлизат от опита на студентите да участват пряко и активно в обществените дела, като се противопоставят на университетската административна инерция и организираните корупционни бизнес интереси. Формирането на всяка една от тях отбелязва разочарованието от казионните студентски съвети, които не могат реално да представят интересите на учащите, а представляват инструменти за частните интереси на техните лидери. Разочарованието обаче не води към апатия, а напротив – насочва се към създаване на структури на гражданското общество, през които се опитват да решат проблемите на общността, включително да убедят самите студенти, че те имат общи интереси, които трябва да защитават. Постепенното формиране и активизиране на тези организации неслучайно се случва след 2005 г. Не само че кризисните процеси от 90-те са започнали да се преодоляват, което води до засилване на солидарността, която е в основата на осъзнаването на политическите характер на индивидуалните проблеми. След 2008 г, поради настъпващата финансова криза, държавата засилва остеритетните си политики към образованието, което пряко засяга студентите. Силните протестни движения се образуват в Германия, Франция и Гърция, които оказват влияние на българските студенти. В България през 2007 се образува голям национален учителски протест, който повдига въпроса за условията на учителите и учениците в образователната система. Всичко това подготвя почвата за появата на автентични граждански студентски организации, които смело да поведат борба против корупцията и несправедливостта.\nКазусът „ Амнезия‘‘\nНа 5 декември 2008 година пред дискотека „ Амнезия‘‘ петима души пребиват до смърт студента Стоян Балтов. Жестокото убийство добива публичност и повдига серия въпроси за характера на живота в Студентски град. Множество фактори са предпоставили възможността подобно нещо да се случи - липсата на осветление, незаинтересоваността на охраната в заведението, големия поток от хора, които всяка вечер преминават през квартала, за да се забавляват, неактивността на полицията относно поддържане на реда нощем. Най-голямата предпоставка обаче е наличието на силни мафиотски организации и интереси в квартала. Нощните заведения постепенно го превръщат в увеселителен курорт, управляван от частните интереси на техните структури.\nРазпространението на наркотици, алкохол и насилие са просто естественото следствие от техните интереси. Новината за убийството на Балтов обаче не се приема с безразличие. Разпадналите се връзки на солидарност и гражданска активност през 90-те, които позволили усядането на мафиотските организации, са преустановени. Към 2008 година вече има наченки на гражданско общество и възвръщащо се усещане за споделеност на живота сред студентите. Трагедията на Стоян Балтов дава възможност на СРОКСОС да повдигнат серия принципни въпроси за държавната регулация в квартала. Въпреки това през следващите дни не следва адекватен отговор както от общината, така и от полицията - никой не иска да поеме отговорност; по-всичко изглежда, че няма да има промени и всичко ще остане по същия начин. Гражданските организации обаче не оставят нещата така. На 12 декември СРОКСОС с подкрепата на „Призив“ и близките на жертвата организират траурно протестно шествие. Шествието преминава под надслов „МУТРИТЕ ВЪН ОТ СТУДЕНТСКИ ГРАД! СТУДЕНТСКИ ГРАД НА СТУДЕНТИТЕ!“ . В него се включват близо 3000 студенти, които преминават през главния път в квартала и достигат до общината. Въпреки различните си идеологически възгледи и интереси каузата сплотява организациите и те изработват консенсус и внасят общи искания:\nОтправени от инициативна група от граждани\nи неправителствени организации\n4. Одържавяване на територията на Студентски град и изцяло държавно стопанисване на общежития и площи\n5. Незабавни общи действия на държавни, общински и университетски институции за оформянето на Студентски град като територия за обучение и отдих на студенти;\n11. Забрана за продажба на алкохол в Студентски град;\n12. Подобрено медицинско обслужване в Студентски град;\nИсканията започват от желание за правосъдие срещу убийците, но постепенно прерастват в политически. Казано накратко - студентите искат държавата да се завърне и да регулира ефективно публичните отношения в квартала. Не става дума просто за подобрявяне стандарта на живот, а за отхвърляне властта на ‘‘мутрите‘‘ и ‘‘закона на джунглата‘‘, който те налагат.\nВъпреки високата активност протестът не довежда до реални изменения. Институциите продължават да неглижират темата, не дават отговор на исканията и дори отказват преговори с протестиращите. Обществената дискусия, насрочена за 16 декември от организаторите на протеста, на която канят представители на изпълнителната власт, е бойкотирана. На 19 декември се формира ново протестно шествие, организирано от СРОКСОС, ГСЗССГ и „Призив‘‘. Този път шествието се насочва към сградата на парламента. Вторият протест, макар да е 3 пъти по-малък (наброява 1000 участници), е много по-добре отразен медийно. Студенти от Пловдив организират съпричастни действия в техния град. Опозиционните тогава ГЕРБ и ДСБ започват да включват исканията на студентите в своите политически критики срещу правителството. Излъчват се множество репортажи по темата. От локален градски въпрос проблемът за Студентски град се превръща в част от националния политически дискурс. Това дава смелост на организаторите да бъдат по-амбициозни. Те изострят политическите си искания и се обявяват „ПРОТИВ МИЗЕРИЯТА, МАФИЯТА И КОРУПЦИЯТА‘‘, както гласи лозунгът им. Правителството на Станишев се опитва да предотврати по-нататъшни студентски протести. На 11 януари 2009 властта се съгласява на среща с протестиращите. В протеклите преговори между вътрешния министър от БСП Михаил Миков, комисар Павлин Димитров и организаторите на протестите обаче не се достига до съгласие. Миков не е готов да ангажира правителството с действия по ключовите въпроси, а обещава пейоративни мерки. По-радикалните представители на студентите напускат преговорите и обявяват „национален протест‘‘ на 14 януари.\nСтига се до разцепление в средите на студентите. Официалните студентски организации заемат конформистка позиция и отказват активни действия. Председателят на Националното представителство на студентските съвети Георги Илиев се отграничава от по-нататъчна радикализация; той настоява за продължаване на преговорите и постепенна реформа. За Румен Захариев от СРОКСОС, активиста Мирослав Джоканов (известен още с работата си като програмист и изработването на дигиталната образователна платформа (Schkolo)) преговорите са безплодни. Част от организациите виждат в обещанията за продължаващи дискусии и реформи опит да се обуздае гражданският протест.\nСпоред тях трябва да се действа решително. „Призив‘‘ заема едновременно активна, но и зряла позиция. Те настояват за продължаване на протестните действия, но не обявяване на национален протест. Те се страхуват от „партизирането‘‘ на протеста, който да се превърне в инструмент на някоя от опозицонните партии и студентските искания да загубят критическата сила на студентското недоволство. С тези забележки те все пак участват в първия ден на протеста пред Народното събрание, съпътстван от насилие причинено от действията на полицията и присъединилите се неонацистки групи. След произшествието „ Призив‘‘ напускат и насочват своите усилия в борба с приемането на дискутирания по същото време „Подробен устройствен правилник на Студентски град“, който на практика би легализирал незаконното строителство.\nВъпреки съображенията, СРОКСОС организират следващите протести между 14 и 16 януари като получават подкрепа от партията на „Зелените‘‘ и представители на недоволните от изкупните цени земеделци с лидер близкия до ГЕРБ Адриан Цаконски. Протестът успява да обедини множество искания и критики, но неговият еклектизъм издава политическата незрялост на студентските лидери - те губят критичната перспектива идваща от проблемите в самия жизнен свят на студентите, от което следва спад на тяхната заинтересованост; насочването на протеста срещу правителството го делегитимира поради това че реалната политическа осъзнатост на студентите не позволява подобен мащаб на исканията. На 14 януари студентските лидери представят по-скоро исканията на опозицията, а не на масата от студентите. В самия протест се допуска влизането на футболни агитки, които по време на скандиранията замерят полицаите с камъни. Опирайки се на подаден сигнал за взривно устройство в протеста, полицаите атакуват протестиращите няколко часа след началото на протеста. Има десетки ранени и 170 арестувани. Протестите продължават до 16 януари, но постепенно губят силата си.\nВъпреки принципния неуспех на протестите, се достига до някои частични постижения. На първо време - с поправка в Закона за градоустройството от януари 2019, която възпира реституцията на имоти, предназначени за културна и образователна дейност. През май 2009 Народното събрание приема предложението на създадената Временна анкетна комисия по инвентаризация на собствеността, което на практика блокира застрояването в Студентски град до момента на пълно изясняване по отношение статута на собствеността. Започва работа по изготвяне на кадастрална карта на квартала (Студентски град е единственият квартал в София без функциониращ кадастриален регистър). Може да се каже, че поради добре организираните корупционни интереси и множеството фрагментаризирани частни, общински и държавни парцели забавянето на процеса е неизбежно. Само за 2009 постъпват над 1000 оплаквания към проекта за подобрен устройствен план, а Изготвената през 2012 кадастрална карта е отхвърлена поради множеството оплаквания. Така се достига до 2014 , когато Конституционният съд отменя установилия се мораториум върху сделките с незастроени имоти на основание, че наложеното временно възпиране с цел „изясняване на собствеността‘‘ е придобило на практика траен характер, което противоречи на Конституцията.\nСтудентски град днес и утре\nПрез последните години Студентски град става апетитно място за строеж на жилищни сгради. Поради липсата на адекватна кадастрална карта, която да уреди собствеността и статута на площи в квартала, се стига до непланомерно строителство. То довежда до силно намаляване на зелените площи, възпрепятстване пешеходците да се придвижват свободно по тротоарите, проблеми с транспорта и мръсния въздух. Организираните мафиотски интереси не изчезват, а се трансформират - легализацията на незаконния и сив бизнес преминава през серия превъплъщения. Поради нарасналите печалби от инвестиции в жилищното строителство, техните усилия се насочват натам. Друг проблем пред изготвянето на кадастралната карта е голямата разпокъсаност на частните имоти, сериозна част от които влизат в университетските райони. Това ги прави трудно използваеми за стопански цели и се блокира консолидацията на блокови площи, управлявани единствено от университета. Въпреки че през 2015 година е назначена нова работна група, която трябва да установи точните граници на имотите, към днешна дата тази работа все още не е свършена, което възпрепятства както университетите, така и общината да извършат реална регулация на пространствата.\nЗагубените борби в миналото превръщат Студентски град в заложник на частни и мафиотски интереси, а неговото постепенно превъплъщение в презастроен, мръсен, пренаселен и задушлив квартал е естествено следствие от невъзможността на студентите да се преборят за адекватна държавна регулация. Тази битка е загубена, резултатите от нея са се превърнали в огромни жилищни кооперации и затрупани с коли тревни площи. По-важно е обаче това, което предстои. Дали Студентски град все пак ще има кампуси и зелени площи за в бъдеще? Това ще бъде залогът на предстоящата борба. Единственият сигурен начин да загубим битката е да не разберем, че тя се води. Надявам се, че паметта за миналото ще спомогне за формиране на надежда за бъдещето.


Определение на сюрреализма - какво е то, смисъла и понятието\nОпределение за сюрреализъм\nСюрреализмът или сюрреализмът е концепция, която идва от френския surréalisme . Това е литературно и художествено движение, което се стреми да надхвърли реалното от психичния импулс на въображаемото и ирационалното .\nДадаизмът (който се противопоставя на позитивисткия разум и се бунтува срещу буржоазните литературни конвенции) е непосредственият предшественик на сюрреализма, чийто първи манифест е подписан от френския поет и литературен критик Андре Бретон през 1924 година .\nСюрреалистите преследват истината чрез автоматични писания, където се пропускат рационални корекции. Сюрреалистичните писания се основават на използването на изображения за изразяване на емоции .\nТерминът сюрреализъм е създаден от Гийом Аполинер през 1917 г. , когато той го използва в рамките на програмата, която е написал за мюзикъла "Парад" . През годините понятието претърпява различни промени и промени.\nМного от тях са художници, които са станали истински референти на сюрреализма през цялата история. Въпреки това, сред тях можем да подчертаем, например, френския Марсел Дюшан, който също стана референция за добре познатото поп движение. Сред най-известните му творби е "La fuente".\nПо същия начин не трябва да пренебрегваме испанския Салвадор Дали. Един от най-големите и най-добри представители на сюрреализма е този, който може би има най-важната си работа, озаглавена "Устойчивостта на паметта".\nМан Рей, Мерет Оппенхайм или Масон също са основни артисти, когато става въпрос за разбиране на това художествено движение, което се разпростира не само до живописта, но и до други области. По този начин трябва да подчертаем, че киното е дошло от ръцете на прочути режисьори, които са отбелязали преди и след това в историята.\nПо-специално, заслужава да се подчертаят известни герои като испанския Луис Бунюел, който заедно с Дали създаде филм, който се превърна в култова продукция. Имаме предвид "El perro andaluz" (1928).\nВ литературата, от своя страна, трябва да подчертаем Пиер Навил или Андре Бретон. И докато в пластичните изкуства като цяло това беше силно подкрепено от сюрреализъм, благодарение на влиянието, което художници, скулптори, режисьори и писатели упражняваха във всички области на живота.\nСюрреализмът, извън неговия ирационален вид, придоби политическо съзнание след 1925 г. , когато избухна мароканската война. Всъщност Бретон се придържа към Комунистическата партия (PC) .\nИмаше обаче конфликти между онези, които смятаха, че сюрреализмът трябва да бъде чисто артистично движение и тези, които караха обрат на движението към революционното ляво.\nЩо се отнася до художествения аспект, една от основните иновации на сюрреализма е изящната трупна техника , която се състои в колективното създаване на набор от изображения или текстове. Художникът започва работа и я предава на друг художник, който го продължава, без да гледа какво е направил предишният създател.\nДефиниция на съвременното изкуство\nДефиниция на дадаизма


Завръщането на господаря на ужаса\nОт вчера на англоезичния книжен пазар може да се намери The House of a Hundred Whispers, новият роман на ужаса от майстора на жанра Греъм Мастертън, автор на класиката “Маниту – Кошмар в Манхатън”.\nМастертън е наричан “един от най-оригиналните и плашещи разказвачи на нашето време”, както и “истински майстор на ужаса”, звание, дадено му от неговия колега Джеймс Хърбърт, автор на шедьовъра “Плъхове”. Греъм е носител на наградата “Брам Стоукър” за цялостно творчество, печелил е наградата “Автор на годината” от Цитаделата, а на годишните награди през януари неговия роман Death Trance взе приза за “Международен хит”. През последните години той редовно участва и в сборника “Сказанията на Стрикса” на издателство “ИвиПет”, за който изпраща разкази, написани с Даун Дж. Харис. Пожелаваме успех и на новата му книга! Убедени сме, че ще е страховита!